CELEX: 32021D0019
Language: et
Date: 2020-12-18 00:00:00
Title: Komisjoni rakendusotsus (EL) 2021/19, 18. detsember 2020, millega kehtestatakse korduskasutusest teatamise ühtne metoodika ja vorm kooskõlas Euroopa Parlamendi ja nõukogu direktiiviga 2008/98/EÜ (teatavaks tehtud numbri C(2020) 8976 all) (EMPs kohaldatav tekst)

12.1.2021            ET                                     Euroopa Liidu Teataja                                                L 10/1
                                                                        II
                                                       (Muud kui seadusandlikud aktid)
                                                              OTSUSED
                                            KOMISJONI RAKENDUSOTSUS (EL) 2021/19,
                                                            18. detsember 2020,
             millega kehtestatakse korduskasutusest teatamise ühtne metoodika ja vorm kooskõlas Euroopa
                                            Parlamendi ja nõukogu direktiiviga 2008/98/EÜ
                                                 (teatavaks tehtud numbri C(2020) 8976 all)
                                                           (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja
      millega tunnistatakse kehtetuks teatud direktiivid, (1) eriti selle artikli 9 lõiget 7 ja artikli 37 lõiget 7,
      ning arvestades järgmist:
      (1)    Direktiivis 2008/98/EÜ on sätestatud liikmesriikide kohustus võtta jäätmetekke vältimise programmide raames
             meetmeid korduskasutuse soodustamiseks ning jälgida ja hinnata korduskasutusmeetmete rakendamist, mõõtes
             korduskasutust vastavalt ühtsele metoodikale, mille kehtestab komisjon.
      (2)    Direktiivis 2008/98/EÜ on sätestatud ka liikmesriikide kohustus esitada igal aastal komisjonile andmed
             korduskasutusse kohta vormis, mille kehtestab komisjon.
      (3)    Aruandluse ühtne metoodika ja vorm on omavahel tihedalt seotud ning neid tuleb kohaldada koos. Lihtsuse huvides
             ja kohaldamise kergendamiseks on seega asjakohane võtta mõlemad meetmed vastu ühes õigusaktis.
      (4)    Selleks et mõõtmine ja aruandlus oleksid võimalikult täpsed, tuleks vältida toodete topeltarvestust. Arvesse tuleks
             võtta ainult neid tooteid, mida tegelikult korduskasutatakse. Korduskasutuse mõõtmisel ei tohiks arvesse võtta
             selliseid tooteid, mida üksnes pakutakse korduskasutuseks, näiteks tooted, mis on annetatud korduskasutusega
             tegelevatele ettevõtjatele, ja muud tooted, mille puhul korduskasutamine ei ole kindel, ning neid ei tuleks märkida
             komisjonile esitatavasse aruandesse.
      (5)    Pidades silmas korduskasutust käsitlevate andmete kogumisel esinevaid piiravaid asjaolusid ja raskusi, mis tulenevad
             tootekategooriate laiast ulatusest, asjaolu, et korduskasutuse mõõtmine on uudne tegevus, ning korduskasutust
             käsitlevate andmete kogumisega seotud halduskoormust, peaksid mõõtmise ühtne metoodika ja aruandluse vorm
             olema proportsionaalsed, asjakohased ja kulutõhusad. Ühtne metoodika peaks seepärast võimaldama kasutada
             mitmesuguseid andmekogumisvahendeid korduskasutuse mõõtmiseks.
      (1) ELT L 312, 22.11.2008, lk 3.
 ---pagebreak--- L 10/2                ET                                  Euroopa Liidu Teataja                                              12.1.2021
      (6)    Ühtne metoodika peaks võimalikult suures ulatuses keskenduma korduskasutusega seotud kvantitatiivsete andmete
             kogumisele, et oleks võimalik kindlaks teha korduskasutuse sektori ulatus. Selliseid kvantitatiivseid andmeid tuleks
             koguda korrapäraselt. Selleks et piirata liikmesriikide ametiasutuste halduskoormust, tagades samal ajal, et
             mõõdetud ja esitatud andmed oleksid piisavalt ajakohased, peaksid liikmesriigid mõõtma konkreetse
             tootekategooria korduskasutust vähemalt kord kolme aasta jooksul.
      (7)    Selleks et jälgida korduskasutusmeetmete rakendamist ja paremini mõista liikmesriikide võetud meetmete mõju
             korduskasutuse stimuleerimiseks, peaks korduskasutusaruandluse ühtne metoodika võimaldama ka määratleda
             peamised korduskasutust hõlbustavad meetmed.
      (8)    Selleks et korduskasutust jälgida ja seda sektorit paremini mõista, peaks korduskasutusaruandlus sisaldama nii
             kvalitatiivseid kui ka kvantitatiivseid andmeid. Parimate tavade vahetamiseks ja selleks, et asjaomased sidusrühmad
             võiksid korduskasutusest paremini aru saada, tuleks vabatahtlikkuse alusel esitada teatavaid andmeid, sealhulgas
             andmeid korduskasutuse kohta konkreetsetes kanalites, mille kaudu muudetakse toote omandiõigust.
      (9)    Käesoleva otsusega ettenähtud meetmed on kooskõlas direktiivi 2008/98/EÜ artikli 39 alusel loodud komitee
             arvamusega,
      ON VASTU VÕTNUD KÄESOLEVA OTSUSE:
                                                                Artikkel 1
                                               Korduskasutuse mõõtmise ühtne metoodika
      1.    Direktiivi 2008/98/EÜ artikli 9 lõike 4 kohaldamisel mõõdavad liikmesriigid korduskasutust korduskasutusmeetmete
      kvalitatiivse ja kvantitatiivse jälgimise teel.
      2.    Lõikes 1 osutatud kvalitatiivne jälgimine hõlmab korduskasutusmeetmete määratlemist ja kirjeldust ning meetmete
      mõju või oodatava mõju hindamist olemasolevate andmete põhjal. Kvalitatiivne jälgimine tehakse igal aastal.
      3.    Lõikes 1 osutatud kvantitatiivse jälgimise puhul mõõdetakse korduskasutusega tegelevates ettevõtjates või
      kodumajapidamistes toimunud korduskasutust kooskõlas ühe järgmise meetodi või nende kombinatsiooniga või mõne
      muu samaväärselt asjakohase, representatiivse ja usaldusväärse meetodiga:
      a) korduskasutuse otsene mõõtmine mõõteseadme abil, et määrata kindlaks korduskasutatavate toodete mass;
      b) korduskasutuse massibilansi arvutamine korduskasutatavate toodete sisendite ja väljundite massi alusel;
      c) korduskasutusega tegelevatele ettevõtjatele või kodumajapidamistele esitatud küsimustikud ja intervjuud nendega;
      d) korduskasutust käsitleva teabe registrit või logi korrapäraselt pidavate isikute päevikud.
      Konkreetse toote kvantitatiivne jälgimine toimub vähemalt kord kolme aasta jooksul. Esimene jälgimine hõlmab kõiki
      tootekategooriaid ja see tehakse direktiivi 2008/98/EÜ artikli 37 lõike 3 kolmandas lõigus osutatud esimesel
      aruandeperioodil.
      4.    Liikmesriigid võtavad asjakohased meetmed, et tagada korduskasutust käsitlevate andmete usaldusväärsus ja täpsus.
      Eelkõige tagavad liikmesriigid, et korduskasutuse mõõtmine vastavalt käesolevas artiklis sätestatud ühtsele metoodikale
      põhineb vastavalt asjakohasusele kas elanikkonna või korduskasutusega tegelevate ettevõtjate või kodumajapidamiste
      esindaval valimil.
 ---pagebreak--- 12.1.2021           ET                                  Euroopa Liidu Teataja                                                     L 10/3
                                                               Artikkel 2
                                                 Korduskasutust käsitlev aruandlus
      Liikmesriigid esitavad andmed ja kvaliteedikontrolli aruande direktiivi 2008/98/EÜ artikli 9 lõike 4 rakendamise kohta lisas
      esitatud vormis.
                                                               Artikkel 3
                                                              Adressaadid
      Käesolev otsus on adresseeritud liikmesriikidele.
      Brüssel, 18. detsember 2020
                                                                                        Komisjoni nimel
                                                                                         komisjoni liige
                                                                                    Virginijus SINKEVIČIUS
 ---pagebreak--- L 10/4               ET                                      Euroopa Liidu Teataja                                                  12.1.2021
                                                                       LISA
                                              Korduskasutust käsitleva aruandluse vormid
                         A. KORDUSKASUTUST KÄSITLEVATE KVALITATIIVSETE ANDMETE ESITAMISE VORM
                                                                                                Meetmete määratlus ja kirjeldus ning 4.
                                                                                                rea puhul meetmete mõju või eeldatava
                                                                                                     mõju kvalitatiivne hindamine
         1       Meetmete vastuvõtmise ja rakendamise eest peamiselt vastutavad
                 ametiasutused (kõrgeimal haldustasandil)
         2       Meetmetega hõlmatud tooted
         3       Meetmetega hõlmatud korduskasutustoimingud
         4       Meetmete sisu
                 — -Korduskasutuse toetamisele suunatud logistilised meetmed (nt
                      tõkete ja võimaluste kindlakstegemine ja käsitlemine, korduskasu­
                      tatavate toodete kogumismudelite täiustamisele kaasaaitamine)
                 — Majandus- ja fiskaalmeetmed, sealhulgas riigihanked
                 — Haridusmeetmed, sealhulgas teavitus- ja teadlikkuse suurendamise
                      kampaaniad (nt sihtrühmad, hõlmatud elanikkond, hõlmatud ter­
                      ritoorium, sagedus)
                 — Muud meetmed, nagu akrediteeritud parandus- või korduskasu­
                      tuskeskuste või -võrgustike toetamine või rajamine või toetus
                      uutele ärimudelitele, nagu jagamisvormid, remont ja ümbertöötle­
                      mine
         5       Korduskasutuse jälgimiseks ja hindamiseks võetud meetmed kvalita­
                 tiivsete või kvantitatiivsete näitajate ja sihtmäärade kaudu vastavalt
                 direktiivi 2008/98/EÜ artikli 9 lõikele 3
         6       Muu (palun täpsustada)
                        B. KORDUSKASUTUST KÄSITLEVATE KVANTITATIIVSETE ANDMETE ESITAMISE VORM
      1.   Korduskasutus tootekategooriate kaupa
                                             Kanal, mille kaudu korduskasutatud toodete omandiõigus muutus
              Tootekategooria             Füüsiline                                                 Muu kanal (palun
                                                            Veebiplatvorm      Eraisiku annetus                          Korduskasutus
                                        kauplus/turg                                                  täpsustada)
                                                               (tonnides)         (tonnides)                            kokku (tonnides)
                                         (tonnides)                                                    (tonnides)
           Tekstiilid
           Palun esitage teave
           alamkategooriate
           kohta, kui need on ole­
           mas
           Elektri- ja elektrooni­
           kaseadmed
 ---pagebreak--- 12.1.2021           ET                                      Euroopa Liidu Teataja                                       L 10/5
          Palun esitage teave
          alamkategooriate
          kohta, kui need on ole­
          mas
          Mööbel
          Palun esitage teave
          alamkategooriate
          kohta, kui need on ole­
          mas
          Ehitusmaterjalid ja
          -tooted
          Palun esitage teave
          alamkategooriate
          kohta, kui need on ole­
          mas
          Muud tooted, mille
          suhtes võeti meet­
          meid
          Palun esitage teave
          alamkategooriate
          kohta, kui need on ole­
          mas
          Märkused
          Vajaduse korral lisage ridu.
          Hallid lahtrid: andmete esitamine on vabatahtlik.
      2.  Korduskasutusega tegelevad ettevõtjad
          Korduskasutusega tegelevate ettevõtjate arv liikmesriigi
          territooriumil (kas akrediteeritud keskusesse või võrku
          kuuluvate ettevõtjate arv või ettevõtjate hinnanguline
          koguarv)
          Märkus: andmete esitamine on vabatahtlik.
                                               C. KVALITEEDIKONTROLLI ARUANDE VORM
      1.  Aruande eesmärk
          Kvaliteedikontrolli aruande eesmärgid on järgmised:
          a) hinnata korduskasutuse mõõtmise metoodikat;
          b) hinnata korduskasutatavate koguste kohta esitatud andmete kvaliteeti;
          c) hinnata andmekogumisprotsesside kvaliteeti, sealhulgas haldusandmete allikate ulatust ja valideerimist ning
              uuringutel põhinevate meetodite statistilist usaldusväärsust;
          d) esitada põhjused, miks andmetes esineb olulisi muutusi aruandeperioodide lõikes ning tagada andmete täpsuse
              usaldusväärsus.
      2.  Üldandmed
          Liikmesriik:
          Punktides 3.1, 3.2 ja 4.1 osutatud andmeid ja kirjeldusi esitav organisatsioon:
 ---pagebreak--- L 10/6                ET                                      Euroopa Liidu Teataja                                               12.1.2021
           Aruandeperiood:
           Esitamise kuupäev/versioon:
           Link liikmesriigi avaldatud andmetele (kui on):
      3.   Teave korduskasutuse mõõtmise kohta
      3.1. Selliste teabeallikate ja andmete üldine kirjeldus, mida kasutati korduskasutusmeetmetest aruandmiseks A jao kohaselt, ning
           selliste andmeallikate üldine kirjeldus, mida kasutati korduskasutatavate toodete kogusest aruandmiseks B jao kohaselt
           Palun märkige teabe- ja andmeallikas/allikad.
      3.2. Üksikasjalik meetodite kirjeldus, mida kasutati korduskasutusmeetmetest aruandmiseks A jao kohaselt ja korduskasutatavate
           toodete kogusest aruandmiseks B jao kohaselt
           Palun kirjeldage korduskasutuse mõõtmise meetodeid. Kirjeldus peab sisaldama järgmist:
           a) nende korduskasutustoimingute kirjeldus, mis loetakse mõõtmise eesmärgil korduskasutuseks;
           b) kasutatud meetodite lühikirjeldus;
           c) korduskasutusega tegelevate ettevõtjate kindlakstegemiseks kasutatud meetodite kirjeldus;
           d) märge üksuste kohta, kes esitavad aruande B jaos esitatud andmeid;
           e) valimi või skaleerimise kasutamise korral teave valimi või skaala suuruse ja valiku tegemise kohta ning selliseks
                valimi koostamiseks või skaleerimiseks kasutatud meetodite kirjeldus;
           f) teave kasutatud ümberarvestustegurite kohta, kui korduskasutatud toodete koguse arvutamiseks tonnides kasutati
                ümberarvestustabelit;
           g) kui kasutati direktiivi 2008/98/EÜ artikli 9 lõikes 3 osutatud kvalitatiivseid või kvantitatiivseid näitajaid või
                sihtmäärasid, teave nende näitajate ning kõnealuse sihtmäära taseme ja sellega hõlmatud toodete kohta;
           h) andmete täpsust mõjutavate peamiste probleemide kirjeldus, sealhulgas valimi, hõlmatuse, mõõtmise, töötlemise
                ja vastamata jätmisega seotud vead;
           i) andmete valideerimise protsessi kirjeldus, sealhulgas võimalikud määramatuse allikad ja nende tõenäoline mõju
                esitatud tulemustele.
      4.   Metoodika muudatustest ja probleemidest teatamine
      4.1. Metoodika muudatuste kirjeldus (kui on asjakohane)
           Palun kirjeldage käesoleval aruandeperioodil tehtud olulisi metoodika muudatusi arvutusmeetodis võrreldes eelmise
           aruandeperioodiga, kui neid on (lisage eelkõige tagasiulatuvad parandused ja nende laad). Palun kirjeldage eraldi
           muudatusi A jao kohases aruandluses ja B jao kohases aruandluses.
      4.2. Selgitus tonnaaži erinevuse kohta (kui on asjakohane)
           Palun selgitage tonnaaži erinevuse põhjused (millised tootekategooriad või hinnangud on põhjustanud erinevuse ja
           miks), kui erinevus on suurem kui 20 % võrreldes eelmise aruandlusperioodi kohta esitatud andmetega.
      4.3. Probleemidest teatamine (kui neid on)
           Kui teil on olnud probleeme nõutavate andmete kogumisega, kirjeldage palun neid probleeme.
      5.   Konfidentsiaalsus
           Palun esitage põhjendus käesoleva aruande teatavate osade avaldamata jätmiseks, kui see on vajalik. Palun märkige iga
           juhtumi puhul nende osade täpne asukoht (vastav lahter või lahtrid).
 ---pagebreak--- 12.1.2021         ET                                    Euroopa Liidu Teataja                                                      L 10/7
      6.  Peamised riiklikud veebisaidid, viitedokumendid ja väljaanded
          Palun esitage lingid peamistele riiklikele veebisaitidele, viitedokumentidele ja väljaannetele, milles käsitletakse A jao
          kohaselt esitatud korduskasutusmeetmeid.
          Palun esitage lingid peamistele riiklikele veebisaitidele, viitedokumentidele ja väljaannetele, mida kasutati B jao
          kohaselt esitatud aruande jaoks.